EkBass/fiwiki-20250220-pages-articles huggingface dataset:
Herttahuisku-unikko

Herttahuisku-unikko (Macleaya cordata) on monivuotinen unikkokasvi, jota käytetään puutarhaperennana. Se on kookas ruoho, joka kasvaa kahdesta kolmeen metriä korkeaksi. Kasvin maitiaisneste on kellanruskeaa. Lehdet kasvavat vuorottain ja ovat herttamaiset, syvään liuskottuneet, sinivihreät, hieman nahkeat ja alapinnalta nukkakarvaiset. Kukinnot ovat monikukkaisia, laajoja latvaröyhyjä. Kukinto on aluksi kellanvalkea ja tummuu syksyllä vaaleanpunaiseksi. Pienet kukat ovat teriöttömiä, ne muodostuvat kahdesta verholehdestä ja lukuisista valkoisista heteistä. Hedelmänä on pieni kota. Herttahuisku-unikko kukkii elo–syyskuussa.Pinkka – Lajintuntemuksen oppimisympäristö: Herttahuisku-unikko (Macleaya cordata) Laji on risteytynyt kaksilajisen huisku-unikoiden suvun toisen lajin, Kiinassa kasvavan pronssihuisku-unikon kanssa, risteymänä tarhahuisku-unikko (Macleaya × kewensis). Herttahuisku-unikko on kotoisin Itä-Aasiasta, Kiinasta ja Japanista. == Lähteet == == Aiheesta muualla == * Suomen Lajitietokeskus: Herttahuisku-unikko – Macleaya cordata Luokka:Unikkokasvit
Pilvisutilatva

Pilvisutilatva (Baccharis halimifolia) on pensasmainen asterikasvilaji, joka on kotoisin Pohjois-Amerikasta. Pilvisutilatva on korkeimmillaan yli neljän metrin korkuiseksi kasvava pensas. Kasvin lehdet kasvavat vuorottaisesti ja ovat paksut, vinoneliömäiset, enimmäkseen liuskahampaiset. Pensas on kaksikotinen. Varsinkin emikasveihin kehittyy paljon valkoisia mykerökukintoja, joista kukinnan jälkeen kehittyy lukemattomia valkohaivenellisia pähkylähedelmiä.Pilvisutilatva (Baccharis halimifolia). Vieraslajit.fi Viitattu 1.2.2022. Pilvisutilatva esiintyy alkuperäisenä Pohjois-Amerikassa ja kasvaa alun perin Yhdysvaltojen itä- ja kaakkoisosassa, Kanadan Nova Scotialla, Meksikon koillisosassa, Kuubassa ja Bahamalla. Euroopassa se on levinnyt toistaiseksi Espanjaan, Ranskaan, Isoon-Britanniaan ja Alankomaihin. Euroopan unioni luokittelee lajin haitalliseksi vieraslajiksi, joka kasvaa Etelä-Euroopassa merenrannoilla ja jokisuistoissa.Suomen Lajitietokeskus: Pilvisutilatva – Baccharis halimifolia. Viitattu 1.2.2022. Laji on levinnyt lisäksi Australiaan. == Lähteet == Luokka:Asterikasvit Luokka:Pensaat
Stahanovskajan metroasema

Stahanovskaja () on yksi Moskovan metron asemista. Se avattiin 27. maaliskuuta 2020. == Lähteet == == Aiheesta muualla == Luokka:Moskovan metroasemat
František Dvořák

František Dvořák, syntyjään Franz Bruner, (14. marraskuuta 1862 Přelouč – 7. kesäkuuta 1927 Praha) oli tšekkiläinen taidemaalari. Hänet tunnettiin myös nimillä Franz Dvorak ja Franz Bruner. http://www.artnet.com/artists/frantisek- dvorak/past-auction-results http://arthur.io/art/franz-dvorak == Elämänvaiheita == Alkujaan Franz Bruner- nimellä tunnettu Dvořák sai taidekoulutuksensa Wienin taideakatemiassa. Hän jatkoi opintojaan Münchenissä, missä häntä opettivat Otto ja Rudolf Seitz sekä Wilhelm von Lindenschmit nuorempi. Vuodesta 1886 alkaen Dvořák piti näyttelyitä Wienissä ja Berliinissä. http://www.askart.com/artist/Franz_Frank_A_Dvorak/10015600/Franz_Frank_A_Dvorak.aspx Vuonna 1888 Dvořák matkusti yhdessä Alfons Muchan ja Karel Vitezslavin kanssa Pariisiin. He elättivät itsensä siellä maalaamalla kaupungissa vierailleiden varakkaiden yhdysvaltalaisten muotokuvia. Tästä innostuneena Dvořák päätti muuttaa Yhdysvaltoihin elättääkseen itsensä muotokuvamaalarina. http://www.artfixdaily.com/blogs/post/9731-featured-19th-century-painter- frank-dvorak-(czech-republic-%E2%80%93-unit Dvořák asettui Yhdysvalloissa Philadelphiaan, missä hän piti näyttelyn vuonna 1890. Sitä seurasivat näyttelyt New Yorkissa, Detrotissa ja Chicagossa. Hän maineensa taitavana taidemaalarina kantautui myös Britanniaan. Siellä hän piti näyttelyn korkeatasoisessa Walker Art Galleryssa, Liverpoolissa. Vuonna 1905 Dvořák muutti Prahaan, missä asui loppuelämänsä. == Lähteet == ==Aiheesta muualla== * http://linesandcolors.com/2020/09/29/franz-dvorak/ * http://arthur.io/art/franz-dvorak Luokka:Tšekkiläiset taidemaalarit Luokka:Vuonna 1862 syntyneet Luokka:Vuonna 1927 kuolleet
Avigliana

Avigliana () on kunta Italiassa Piemonten alueella sijaitsevassa Torinon metropolikaupungissaAvigliana Sapere.it Avigliana Enciclopedia Treccani Avigliana Turismo Torino . Vuoden 2022 alussa kunnassa oli arviolta 12 526 asukasta. ==Lähteet== ==Aiheesta muualla== Luokka:Torinon metropolikaupungin kunnat
GlobalWafers

GlobalWafers on taiwanilainen puolijohdeteollisuuden yritys, joka suunnittelee, kehittää, valmistaa ja myy piikiekkoja. Yritys on maailman kolmanneksi suurin piikiekkojen valmistaja japanilaisten Shin-Etsun ja Sumcon jälkeen. Yritys tavoitteli 4,35 miljardin euron kauppaa Siltronicin ostamiseksi, joka olisi tehnyt yrityksestä toiseksi suurimman 300 millimetrin piikiekkojen valmistajan. Siltronic on neljänneksi suurin piikiekkojen valmistaja. == Lähteet == Luokka:Puolijohdevalmistajat
Atajalikielet

Atajalikielet on pieni kieliryhmä, joka kuuluu austronesialaisiin kieliin. Kieliryhmä sijoittuu Taiwanin pohjoisosiin. Kielten maantieteellisesti laaja levinneisyys on johtanut siihen, että niissä on melko paljon murteellisia eroja. Kieliryhmään katsotaan kuuluvan kaksi kieltä: atayal sekä seediq. == Lähteet == *
Tord Lien

Tord André Lien (s. 10. syyskuuta 1975 Øksnes) on norjalainen edistyspuolueen poliitikko. Hän toimi Norjan öljy- ja energiaministerinä vuosina 2013–2016 ja istui suurkäräjillä vuosina 2005–2013. ==Yksityiselämä== Lien tuomittiin 19-vuotiaana 40 päivän vankeuteen hänen aiheutettuaan liikenneonnettomuuden, jossa loukkaantui vakavasti kaksi henkilöä. Lien oli ajanut 107 km/t alueella, jossa nopeusrajoitus oli 60 km/t, ja hänen autonsa ajautui sivuluisuun ja törmäsi vastaantulevaan moottoripyörään. Vapaa-ajallaan Lien toimii lentopallovalmentajana. ==Lähteet== ==Aiheesta muualla== * Tord Lien Norjan suurkäräjien verkkosivuilla Luokka:Norjan ministerit Luokka:Vuonna 1975 syntyneet Luokka:Elävät henkilöt
Machines

Machines on Rahul Jainin ohjaama intialais-saksalais-suomalaisena yhteistuotantona tehty dokumenttielokuva vuodelta 2016. Elokuva on dokumentti, jossa seurataan työtä intialaisessa tekstiilitehtaassa. == Lähteet == Luokka:Vuoden 2016 intialaiset elokuvat Luokka:Vuoden 2016 saksalaiset elokuvat Luokka:Vuoden 2016 suomalaiset elokuvat Luokka:Suomalaiset dokumenttielokuvat Luokka:Saksalaiset dokumenttielokuvat Luokka:Intialaiset dokumenttielokuvat
San Maurizio Canavese

San Maurizio Canavese () on kunta Italiassa Piemonten alueella sijaitsevassa Torinon metropolikaupungissa. San Maurizio Canavese Sapere.it San Maurizio Canavese Enciclopedia Treccani San Maurizio Canavese Turismo Torino Vuoden 2022 alussa kunnassa oli arviolta 10 224 asukasta. ==Lähteet== ==Aiheesta muualla== Luokka:Torinon metropolikaupungin kunnat
San Maurizio

San Maurizio voi tarkoittaa ainakin seuraavia: ;paikannimenä: * San Maurizio Canavese, kunta Torinon metropolikaupungissa Piemonten hallintoalueella Italiassa * San Maurizio d’Opaglio, kunta Pohjois-Italiassa Novaran maakunnassa Piemonten alueella
Apollonia (Mygdonia)

Apollonia () oli antiikin aikainen kaupunki ja kaupunkivaltio (polis) Mygdoniassa nykyisen Kreikan alueella. Se sijaitsi nykyisen Vólvin kunnan alueella lähellä nykyistä Néa Apollonían kylää. == Maantiede == Apollonia sijaitsi Bolbe-järven (nyk. Vólvi) eteläpuolella nykyisin Chalkidikína tunnetun niemimaan pohjoisosissa. Sen kautta kulki tie Thessalonikesta Amfipoliihin, mikä tulee ilmi Apostolien teoista ja itinerariumeista. Roomalaisella kaudella tie oli Via Egnatiaa.; Itinerarium Antonini Augusti s. 320, 330; Itinerarium Burdigalense (Itinerarium Hierosolymitanum) s. 605; Tabula Peutingeriana. Apollonian kaupunkivaltion hallussa olleen alueen kokoa ei tunneta. Apolloniaa ei tule sekoittaa lukuisin muihin Apollonia-nimisiin kaupunkeihin, joista lähin oli Traakian Apollonia. Joskus pelkästään Chalkidikílla on ajateltu voineen olla useita Apollonia-nimisiä kaupunkeja, mutta nykyisin katsotaan, että niitä oli vain tämä yksi Mygdoniassa. == Historia == Apollonian historiasta tiedetään vain vähän. Hegesandros mainitsee Apollonian Khalkidiken kaupunkina, ja tämä voisi tarkoittaa sitä, että khalkidikeläiset olisivat perustaneet kaupungin saatuaan maata Mygdoniasta vuonna 432 eaa.Thukydides: Peloponnesolaissota 1.58. Ksenofon mainitsee Hellenikassa Apollonian ja Akanthoksen olleen suurimpia kaupunkeja Khalkidiken liiton keskuksen Olynthoksen ympärillä, ja pyytäneen apua Spartalta liiton laajentumista vastaan vuonna 382 eaa.Ksenofon: Hellenika 5.2.11. Demostheneen mukaan Makedonian Filippos II tuhosi Apollonian.Demosthenes: Kolmas puhe Filipposta vastaan 26 (9.26). Apollonia löi omaa hopearahaa 300-luvulla eaa. ja uudelleen vuoden 187 eaa. jälkeen. Kaupungin kansalaisesta käytettiin etnonyymiä Apollōniatēs (), myöhemmin latinaksi Apolloniates ja Apolloniensis. Nykyiset Apollonían ja Néa Apollonían kylät (”Uusi Apollonia”) ovat saaneet nimensä antiikin aikaisesta kaupungista, samoin kuin Vólvin kunnan osa Apollonían kunnallisyksikkö, entinen itsenäinen kunta. == Rakennukset ja löydökset == Nykyisen Néa Apollonían itäpuolelta, sen ja Kokkaloún kylän väliltä, on löydetty muuria, jota ei ole voitu ajoittaa. Se saattaa liittyä Apolloniaan. == Lähteet == Luokka:Antiikin Makedonian kaupungit Luokka:Vólvi
Arethusa (kaupunki)

Arethusa ( tai Arethousa, ) oli antiikin aikainen kaupunki ja kaupunkivaltio (polis) Mygdoniassa nykyisen Kreikan alueella. Se sijoitetaan lähelle nykyistä Vólvin kunnan Rentínan kylää. == Maantiede == Arethusan kaupunki sijaitsi Bolbe-järven (nyk. Vólvi) itäpäässä nykyisin Chalkidikína tunnetun niemimaan juuren itäosassa. Se ei kuitenkaan ollut antiikin Khalkidiken alueella vaan Mygdoniassa. Kaupunki oli rakennettu lähelle Rekhios-jokea, jonka kautta Bolbe-järven vedet laskivat Strymoninlahteen. Arethusan kaupunkivaltion hallussa olleen alueen kooksi on arvioitu noin 25–100 neliökilometriä. Arethusan lähellä siitä itään sijaitsi Bormiskos. == Historia == Arethusan historiasta tiedetään vain vähän. Pseudo-Skylaks mainitsee sen vanhana kreikkalaisena siirtokuntana.Pseudo-Skylaks: Periplus 100.67. Nimen perusteella sen on ehdotettu olleen Euboian Khalkiista tulleiden siirtokuntalaisten perustama; nämä olisivat nimenneet set kotikaupunkinsa lähellä olleen Arethusan lähteen mukaan. Nykyisin arvellaan, että Bormiskos ja Arethusa olivat jotenkin kytköksissä toisiinsa, ja on ehdotettu, että Bormiskoksen asukkaat olisivat jossakin vaiheessa siirtäneet kaupunkinsa Arethusaksi. Tämä selittäisi sen, miksi kaupungit sijaitsivat poikkeuksellisen lähellä toisiaan. Arethusa on saattanut olla olemassa jo klassisen kauden alkupuolella 400-luvulla eaa. 300-luvulla eaa. se oli mukana toisessa Ateenan liitossa, mikä tarkoittaa sen olleen ainakin tuolloin itsenäinen Makedonian vallasta. Antiikin aikana Arethusaa pidettiin Euripideen hautapaikkana.Ammianus Marcellinus: Res gestae 27.4; Itinerarium Burdigalense (Itinerarium Hierosolymitanum) s. 604. Kaupungin kansalaisesta käytettiin etnonyymiä Arethūsios (). Hellenistisellä kaudella kaupunki antoi nimensä Syyrian Arethusalle ja Arabian Arethusalle. Nykyisin siitä on ottanut nimensä Aréthousan kylä, joka sijaitsee kuitenkin selvästi antiikin aikaista paikkaa pohjoisempana. == Rakennukset ja löydökset == Kaupunki on ollut ympäröity muurein, joista on löydetty osia. Lisäksi on löydetty nekropolis, josta on kaivettu yli sata hautaa. Ne ajoittuvat 300-luvun eaa. puolivälistä 100-luvulle eaa. Sen, että paikalta ei ole tehty arkaaisen tai ydin-klassisen kauden löytöjä, on katsottu tukevan ajatusta Bormiskoksen siirrosta Arethusaksi. == Lähteet == Luokka:Antiikin Makedonian kaupungit Luokka:Vólvi
Bolbe (kaupunki)

Bolbe () eli Bolbai (,Stefanos Byzantionlainen: Ethnika, . ) eli Bolbos (, )Prokopios: Rakennuksista (Peri ktismaton, De aedificiis) 4.4. oli antiikin aikainen kaupunki Mygdoniassa nykyisen Kreikan alueella. Se sijaitsi lähellä sille nimen antanutta Bolbe-järveä (nyk. Vólvi). Kaupungin tarkempaa sijaintia ei tunneta. W. M. Leake arveli sen sijainneen järven pohjoispuolella lähelle nykyisiä Megáli Vólvin ja Mikrá Vólvin kyliä. == Lähteet == Luokka:Antiikin Makedonian kaupungit Luokka:Vólvi
Bolbai

Bolbai (, ) voi viitata seuraaviin antiikin aikaisiin kaupunkeihin: * Bolbai, kaupunki Kaariassa * Bolbe eli Bolbai, kaupunki Mygdoniassa
Bormiskos

Bormiskos (, ) eli Bromiskos (, ) oli antiikin aikainen kaupunki ja kaupunkivaltio (polis) Mygdoniassa nykyisen Kreikan alueella. Se sijoitetaan lähelle nykyistä Vólvin kunnan Stavrósta. == Maantiede == Bormiskos sijaitsi Chalkidikína nykyisin tunnetun niemimaan juuren itärannikolla Strymoninlahden rannalla lähellä Rekhios-jokea, jonka kautta Bolbe-järven vedet laskivat Strymoninlahteen.Thukydides: Peloponnesolaissota 4.103. Bormiskoksen kaupunkivaltion hallussa olleen alueen kooksi on arvioitu noin 25–100 neliökilometriä. Kaupungin lähellä siitä itään sijaitsi Arethusa. == Historia == Bormiskoksen historiasta ei tiedetä juuri mitään. Se mainitaan lähinnä Brasidaan sotaretken yhteydessä. Vaikka kaupunki on luetteloitu nykytutkimuksessa polikseksi eli itsenäiseksi kaupunkivaltioksi, sen todellinen asema tunnetaan kuitenkin huonosti. Se arvioidaan polikseksi ennen kaikkea sillä perusteella, että se vaikuttaa kuuluneen klassisella kaudella 400-luvulla eaa. Ateenan johtamaan Deloksen meriliittoon, sillä sen nimi esiintyy liiton verotusluetteloissa vuonna 422/421 eaa. ja ehkä myös 425/424 eaa. Stefanos Byzantionlainen sanoo, että Euripides olisi kuollut Bormiskoksessa koirien repimänä. Toinen legenda sijoitti tapahtuman kuitenkin Arethusaan, jossa näytettiin runoilijan hautaa. Stefanos kutsuu Bormiskosta kyläksi.Stefanos Byzantionlainen: Ethnika 176.1, . Nykyisin arvellaan, että Bormiskos ja Arethusa olivat jotenkin kytköksissä toisiinsa, ja on ehdotettu, että Bormiskoksen asukkaat olisivat jossakin vaiheessa siirtäneet kaupunkinsa Arethusaksi. Tämä selittäisi sen, miksi kaupungit sijaitsivat poikkeuksellisen lähellä toisiaan. == Rakennukset ja löydökset == Bormiskoksesta on tehty joitakin löytöjä arkaaiselta ja klassiselta kaudelta, kun taas Arethusan löydöt ovat pääosin myöhemmältä ajalta, mikä vaikuttaa tukevan ajatusta kaupungin siirtämisestä. == Lähteet == Luokka:Antiikin Makedonian kaupungit Luokka:Vólvi
Filippopolis (Arabia)

Filippopolis (, ) oli antiikin aikainen kaupunki Arabiassa lähellä Bostraa. Se sijaitsi nykyisen Syyrian valtion eteläosassa nykyisen Shahban kaupungin paikalla. Filippopolis sijaitsi Hauranin vuorten pohjoispäässä Damaskoksesta Dionysiakseen ja Bostraan johtaneen tien varrella. Paikalla oli alun perin varhaisempi kauppapaikka. Filippoliin kaupungin perusti keisari Philippus Arabs, joka hallitsi vuosina 244–249 ja oli kotoisin Bostrasta.Aurelius Victor: De caesaribus 28; Georgios Kedrenos: Synopsis historiōn s. 257, ed. Paris., vol. I s. 451, ed. Bonn; Johannes Zonaras: Epitomē historiōn (Epitome Historiarum) 12.19. Joskus Filippopolista on ajateltu vain toiseksi nimeksi Bostralle itselleen, mutta kaupungit mainitaan eri paikkoina kirkolliskokousten asiakirjoissa.Labbei: Concil. vol. VIII s 644, 675; Wesseling: Ad Hierocl. s. 722. Kaupungin paikalta on löydetty roomalaisen asemakaavan cardo maximus ja decumanus maximus -kadut, suuri kylpylä, teatteri, heksastyylitemppeli, Filippeion eli keisariperheelle omistettu temppeli sekä mosaiikkilattioin koristeltujen talojen jäänteitä. == Lähteet == Luokka:Arabia Petraean provinssin kaupungit Luokka:Arkeologiset kohteet Syyriassa
Caterina Guarneri

Caterina Guarneri , alkujaan Katarina Rota , (1700? - ?) oli italialaisen viulunrakentaja Bartolomeo Giuseppe Guarnerin vaimo. Caterina Guarneri työskenteli itsekin viulunrakentajana aviomiehensä verstaalla. Dilworth, J: The Bromptons Book of Violin and Bow Makers, 2012, s. 249 Katarina Rota saapui Cremonaan Itävallan armeijan mukana. Hänen uskotaan työskennelleen aviomiehensä verstaalla ja vuonna 1856 ilmestynyt F. J. Fetisin teos mainitsee asiasta. De Piocellis mainitsee vuonna 1885, että Caterina Guarnerin nimellä varustettu pohjaseteli olisi löydetty. Caterina Guarnerin oikea identiteetti paljastui vasta 1900-luvun loppupuolella tehdyissä tutkimuksissa, sitä ennen hänen arveltiin olleen Bartolomeo Giuseppe Guarnerin sisar. Asiassa on edelleen epävarmuustekijänä se, että pohjasetelissä on vuosiluku 1749. Varmuudella tiedetään, että Caterina Guarneri jäi leskeksi vuonna 1744 ja meni uudelleen naimisiin vuonna 1748. Hänen oletetaan tuolloin lähteneen Cremonasta.Kuolinvuodesta ei ole varmaa tietoa eikä viimeisten vuosien asuinpaikasta. Hänen ensimmäinen avioliittonsa oli lapseton ja se mahdollisti työskentelyn viulunrakentajana. == Viitteet == Luokka: Italialaiset soitinrakentajat Luokka: Guarneri-suku Luokka: 1700-luvulla syntyneet Luokka: 1700-luvulla kuolleet
Karambis

Karambis (, ) oli antiikin aikainen kaupunki ja kaupunkivaltio (polis) sekä samanniminen niemi Paflagoniassa Vähässä-Aasiassa nykyisen Turkin alueella. Se sijoitetaan lähelle nykyistä Ilyasbeytä Kastamonun maakunnassa. == Maantiede == Karambiin kaupunki sijaitsi Paflagoniassa Vähän-Aasian pohjoisrannikolla lähellä samannimistä niemeä. Strabon kuvaa niemen työntyneen kohti pohjoista ja Skyytian ja Taurien Khersonesosta. Hän katsoi, että Karambiin niemi ja Taurien Khersonesoksella ollut Kriu Metoponin niemi (nyk. Sarytš Krimillä) jakoivat Pontoksen eli Mustanmeren kahteen osaan. Strabon kuvaa niemien välisen etäisyyden eli Mustanmeren pohjois-eteläsuuntaisen halkaisijan olleen stadioninmittaa, mutta kyseessä on ilmeisesti tekstissä oleva virhe, oikean ollessa stadioninmittaa.Strabon: Geografika s. 124, 309, 545. Joidenkin merenkulkijoiden kerrotaan onnistuneen näkemään kummankin niemen yhtä aikaa meren keskeltä. Plinius vanhempi kuvaa etäisyydeksi 150 roomalaista mailia.Plinius vanhempi: Naturalis historia 4.12. Niemen etäisyydeksi Mustanmeren suulta Plinius laski 325 tai toisen tulkinnan mukaan 350 mailiksi eli noin 480–517 kilometriksi. Etäisyys idän puolen Sinopesta laskettiin 700 stadioninmitaksi, mutta todellinen etäisyys on enemmän, noin 160 kilometriä.Plinius vanhempi: Naturalis historia 6.2. == Historia == Karambiin kaupungin historiasta ei tiedetä juuri mitään. Pliniuksen lisäksi sen mainitsee ainoastaan Pseudo-Skylaks, joka sanoo sen olleen kreikkalainen kaupunki. Kaikissa muissa lähteissä, kuten Strabonilla ja Pseudo-Skymnoksella, nimi Karambis viittaa niemeen.Pseudo-Skylaks: Periplus 90; Pseudo-Skymnos: Periodos Nikomedeelle 998. == Lähteet == Luokka:Paflagonian kaupungit Luokka:Kastamonun maakunta
Karussa

Karussa ( tai Karoussa, myös tai Karousa; ) oli antiikin aikainen kaupunki ja kaupunkivaltio (polis) Paflagoniassa Vähässä-Aasiassa nykyisen Turkin alueella. Se sijaitsi lähellä nykyistä Gerzeä tai sen paikalla Sinopin maakunnassa. == Maantiede == Karussa sijaitsi Paflagoniassa Vähän-Aasian pohjoisrannikolla Pontoksen eli Mustanmeren etelärannalla, 150 stadioninmittaa eli noin 27 kilometriä etelään Sinopesta. Kaupungilla oli satama, jonka kuvataan olleen hyvä satamapaikka erityisesti länsituulella.Arrianos: Mustanmeren periplus s. 15; Markianos Herakleialainen: Ulkoisen meren periplus s. 73. == Historia == Karussan historiasta ei tiedetä juuri mitään. Sen mainitsevat muun muassa Plinius vanhempi sekä Pseudo-Skylaks, joka sanoo sitä kreikkalaiseksi kaupungiksi. Karussan arvellaan olleen Sinopen satama (limēn) ja kauppa-asema (emporion). Antiikin aikaisen kaupungin nimi on säilynyt nykyisen Gerzen kaupungin nimessä.Pseudo-Skylaks: Periplus 89; Plinius vanhempi: Naturalis historia 6.2. == Lähteet == Luokka:Paflagonian kaupungit Luokka:Sinopin maakunta
Kinolis

Kinolis (; ) eli Kimolis (; ) oli antiikin aikainen kaupunki ja kaupunkivaltio (polis) Paflagoniassa Vähässä-Aasiassa nykyisen Turkin alueella. Se sijaitsi lähellä nykyistä Kastamonun maakunnan Doğanköytä. Kinolis sijaitsi Vähän- Aasian pohjoisrannikolla Pontoksen eli Mustanmeren etelärannalla, lännenpuoleisen Karambiin ja idänpuoleisen Sinopen välissä. Sen lähellä 60 stadioninmitan eli noin 11 kilometrin päässä sijaitsi Antikinolis. Kinoliin historiasta ei tiedetä mitään. Sen mainitsevat Strabon, Arrianos ja Markianos Herakleialainen sekä Pseudo-Skylaks, joka sanoo sen olleen kreikkalainen kaupunki. Kaupungin esiintyminen periplus-kirjallisuudessa kertoo sen olleen pysähdyspaikka rannikkopurjehduksilla.Strabon: Geografika s. 545; Arrianos: Mustanmeren periplus; Markianos Herakleialainen: Ulkoisen meren periplus; Pseudo-Skylaks: Periplus 90. == Lähteet == Luokka:Paflagonian kaupungit Luokka:Kastamonun maakunta
Kolussa

Kolussa ( tai Koloussa; ) oli antiikin aikainen kaupunki ja kaupunkivaltio (polis) Paflagoniassa Vähässä-Aasiassa nykyisen Turkin alueella. Se sijaitsi lähellä nykyistä Sinopin maakunnan Oymayakaa. Kolussa sijaitsi Vähän-Aasian pohjoisrannikolla Pontoksen eli Mustanmeren etelärannalla, lännenpuoleisen Karambiin ja idänpuoleisen Sinopen välissä. Kaupungin historiasta ei tiedetä mitään. Sen mainitsee lähinnä Pseudo-Skylaks, joka sanoo sen olleen kreikkalainen kaupunki.Pseudo-Skylaks: Periplus 90. == Lähteet == Luokka:Paflagonian kaupungit Luokka:Sinopin maakunta
Toipumisorientaatio

Toipumisorientaatiossa (recovery) on kyse kansalaisoikeuksista, mielekkäästä elämästä, osallisuudesta ja kanssakulkijuudesta. Se on ajattelun ja toiminnan viitekehys, jossa painottuvat voimavarat, osallisuus, toivo, merkityksellisyys ja positiivinen mielenterveys. Lähestymistavan tavoitteena on tukea ihmistä saavuttamaan ja ylläpitämään itselle merkityksellistä ja tyydyttävää elämää sairauden oireista tai toimintakyvyn puutteista huolimatta. Suomen sosiaalipsykiatristen yhteisöjen keskusliitto on määritellyt neljä toipumisorientaation keskeistä elementtiä. Ne ovat toivo, osallisuus, toimijuus ja kohtaaminen. Palveluita käyttävät ihmiset otetaan mukaan palveluiden kehittämiseen, arviointiin ja niiden järjestämiseen. Tämä voi tapahtua esim. siten, että johtoryhmiin ja kehittämistyöryhmiin otetaan mukaan palvelunkäyttäjiä tai uudistetaan yhteisökokouksien käytäntöjä. Toinen käytännön toimi on asiakas-, hoito- tai palvelusuunnitelman uudistaminen siten, että se aidosti on palvelunkäyttäjän suunnitelma, joka nostaa esiin hänen omat tavoitteensa ja toiveensa. Suunnitelmassa korostuu palvelunkäyttäjän oma vastuu sekä hänen vahvuutensa ja voimavaransa. Kolmas konkreettinen käytännön esimerkki on vertaistuen ja kokemustiedon hyödyntäminen. Vertaistuki ja kokemuksellinen tieto tuovat toivoa toipumisesta. Vertaistuki voi toteutua esim. ryhmissä tai tukihenkilötoiminnan kautta. Kokemustietoa voidaan hyödyntää vaikkapa palkkaamalla kokemusasiantuntijoita työskentelemään erilaisissa tehtävissä riippuvuus- ja mielenterveystyössä. == Lähteet == Luokka:Mielenterveys
Puumalainen

Puumalainen on muun muassa seuraavien suomalaisten henkilöiden sukunimi: * Jantsu Puumalainen, casting director ja näyttelijä * Martti Puumalainen (s. 1997), judoka * Sari Puumalainen (s. 1971), näyttelijä * Taneli Puumalainen (s. 1966), ylilääkäri ja professori * Tiina Puumalainen (s. 1966), teatteriohjaaja, käsikirjoittaja ja teatterinjohtaja * Ville Puumalainen (1900–1962), SKDL:n kansanedustaja.
Vanha testamentti (albumi)

Vanha testamentti on Janne Ahtiaisen Henrik! -yhtyeen debyyttialbumi vuodelta 2018. Albumi oli Ahtiaisen ensimmäinen julkaistu punk-pitkäsoitto. Albumi sisältää yhtyeen Spotifyssa ylivoimaisesti eniten striimauksia keränneen kappaleen "Lisää paskaa housuun". Kappale on kerännyt suoratoistopalvelussa maaliskuuhun 2022 mennessä yli 170 000 striimausta. Albumin kolme tuntia kestänyt julkaisukonsertti pidettiin Helsingissä 18. tammikuuta 2019. ==Kappalelista== ==Vastaanotto== Kaaoszine Rumba Soundi Albumi sai mielipiteitä jakavan vastaanoton. Kaaoszinen Jimmy Timonen antoi albumille arvosanaksi 7,5/10. Hän koki albumin Ahtiaisen onnistuneeksi harppaukseksi uuden genren puolelle. Hän ei pitänyt albumia mestariteoksena, mutta viihdyttävänä ja uudenlaisena lisäyksenä suomipunkin kategoriaan. Rumban Joni Kling antoi arvosanaksi 0/10. Hän kuvaili albumia sanoilla: "Vanha testamentti on kollaasi melua, herätyskokoussaarnoja ja vittuilua, täysin vailla koheesiota. Se on myös viihdyttävä, hauska ja välillä tarttuva, mutta sen kutsuminen musiikiksi tuntuu yhtä vaivaannuttavalta kuin terapiaistunnon todistaminen, eikä sen tekijän tarkoitusperillä uskalla kuin spekuloida. En keksi sille oikein muuta määritelmää kuin ”idiootti esitys". Soundin Antti Granlund antoi albumille arvosanaksi 4/5 ja kuvaili sitä rajuksi, yllättäväksi, 1980-luvun alun hardcoreen nojaavaksi kokoelmaksi humoristisia tai vakavia kapinabiisejä tai äänikollaaseja. ==Lähteet== Luokka:Vuoden 2018 esikoisalbumit Luokka:Suomalaiset punkalbumit
Kotisairaanhoito

Kotisairaanhoito on potilaan kodeissa tapahtuvaa sairaanhoitoa. Sen tarkoituksena on helpottaa kotiutumista sairaalasta, tukea kotona selvytymistä sekä tukea omaisten tekemää hoitoa. Kotisairaanhoidossa toteutetaan lääkärin määräämiä toimenpiteitä, kuten näytteiden ottoa, mittauksia, lääkehoidon valvontaa, potilaan voinnin seurantaa sekä kivun hoitoa. Kotisairaanhoidossa työskentelee sekä sairaanhoitajia että lähihoitajia. Kotisairaalahoito on määräaikaisen sairaalatasoisen hoidon viemiestä potilaan kotiin. Siinä annetaan potilaalle kotona erikoissairaanhoitoa sekä annetaan esimerkiksi saattohoitoa. Kotisairaanhoitoa ja -sairaalahoitoa ohjaa Suomessa terveydenhuoltolaki (1326/2010). Hoidosta perittäviin maksuihin vaikuttaa se, että onko annettava hoito tilapäistä ja lyhytaikaista vai jatkuvaa ja säännöllistä. == Lähteet == == Katso myös == * Kotihoito * Kotisairaala Luokka:Terveydenhoito Suomessa Luokka:Koti
Cannelloni, macaroni

Cannelloni, macaroni on ruotsalainen iskelmä vuodelta 1986. Sen on säveltänyt ja sanoittanut Lasse Holm. Kappale nousi Svensktoppen-musiikkilistan toiselle sijalle 25. toukokuuta 1986 ja pysyi kolmen kärjessä aina 19. lokakuuta 1986 saakka. "Cannelloni, macaroni" sanoitettiin alun perin englanniksi, mutta sovittaja Lennart Sjöholm halusi siitä italiankielisen, sillä teoksessa on aarioita. Lasse Holm ammensi omintakeisen sanoituksen pizzerian ruokalistalta, jonka hän sai mainospostina. Kertomansa mukaan hän luuli sitä tilaamakseen sanoitukseksi. Aariat laulaa sopraano Åse Enhamre. "Cannelloni, macaroni" esitettiin televisio-ohjelmassa Razzel huhtikuussa 1986. Singlejulkaisun b-puolena on Lasse Holmin ja Monica Törnellin duetto "E' de' det här du kallar kärlek". ==Lähteet== == Aiheesta muualla == *Svenska.yle: Lasse Holm : Cannelloni, macaroni (Pizzeria fantasia). Luokka:Vuoden 1986 kappaleet Luokka:Ruotsalaiset musiikkikappaleet Luokka:Iskelmäkappaleet
Monica Törnell

Monica Törnell (s. 3. kesäkuuta 1954 Trönö, Ruotsi) on ruotsalainen laulaja- lauluntekijä. Hänen aktiivisin uransa ajoittuu 1970- ja 1980-luvuille. Törnellin menestyskappaleita ovat muun muassa "Känslan i maj", "Heden", "Vintersaga" ja "E' de' det här du kallar kärlek?". == Ura == Törnell esiintyi suuren yleisön edessä ensi kerran jo kahdeksanvuotiaana. Kun hän oli kuudentoista, lauluntekijä Cornelis Vreeswijk vei hänet levytysstudioon ja kiertueelle. Törnellin debyyttialbumi Ingica julkaistiin 1972. Seurasi useita albumeja 1980-luvun loppuun saakka, minkä jälkeen Törnell vetäytyi estradeilta. Hän ei kuitenkaan jättänyt täysin muusikon uraansa, vaan albumeja ilmestyi edelleen harvakseltaan. == Lähteet == Luokka:Ruotsalaiset laulaja- lauluntekijät Luokka:Vuonna 1954 syntyneet Luokka:Elävät henkilöt
I Do, I Do, I Do, I Do, I Do

I Do, I Do, I Do, I Do, I Do on ruotsalaisen Abba-yhtyeen musiikkikappale vuodelta 1975. Kappaleen sävelsivät ja sanoittivat Benny Andersson, Björn Ulvaeus ja Stig Anderson. Se julkaistiin seitsentuumaisena singlenä huhtikuussa 1975 b-puolenaan ”Rock Me”. Kappaleen päälaulajat ovat Agnetha Fältskog ja Anni-Frid Lyngstad. ”I Do, I Do, I Do, I Do, I Do” nousi musiikkilistojen ykköseksi Ranskassa, Sveitsissä, Etelä-Afrikassa, Australiassa ja Uudessa-Seelannissa. Yhdysvaltain Billboard Hot 100 -listalla se ylsi sijalle 15. ”I Do, I Do, I Do, I Do, I Do” oli mukana musikaalissa Mamma Mia! (1999). == Lähteet == Luokka:Abban kappaleet Luokka:Vuoden 1975 kappaleet
Topias Kaski

Topias Kaski (s. 14. maaliskuuta 2002 Kaarina) on suomalainen jääkiekkoilija, joka pelaa Mestis-joukkue Kajaanin Hokissa. Hän on pelipaikaltaan oikea laitahyökkääjä. Kaski laukoo oikealta. == Ura == === Seuraura === Kaski on Salon Kiekkohaiden kasvatti. Hän siirtyi juniorina sittemmin Turun Palloseuraan. Kaski voitti sekä kauden 2016–2017 että 2017–2018 päätteeksi C-nuorten SM-pronssia. Kaudeksi 2021–2022 Kaski siirtyi Mikkelin Jukurien U20-joukkueeseen. Hän voitti joukkueen sisäisen piste- ja maalipörssin tehoilla 22+16=38. Kaski debytoi kauden aikana myös SM-liigassa, jossa hän pelasi kaksi runkosarjaottelua. Kaski teki liigadebyyttinsä 1. helmikuuta 2022 vieraissa Rauman Lukkoa vastaan. Hänet merkittiin Jukurien nelosketjun vasempaan laitaan Teemu Henritiuksen ja Markus Odenin viereen. Kaski sai ottelussa jääaikaa 8.11 minuuttia. Hän sai ottelussa myös syöttöpisteen Henritiuksen tekemään maaliin. Helmikuussa 2022 Jukurit lainasi Kasken alustavasti kahden ottelun ajaksi Mestis-joukkue Savonlinnan Pallokerhoon, jossa hän pelasi lopulta kaikkiaan kuusi runkosarjaottelua tehden kaksi maalia. Kaski nousi kaudella 2022–2023 Jukureiden U20-joukkueen varakapteeniksi. Hän ei pelannut alkukaudella otteluakaan SM-liigassa. Kaski johti joukkueen sisäistä piste- ja maalipörssiä tehoilla 10+12=22, kunnes marraskuussa 2022 Kasken sopimus Jukureiden kanssa purettiin ja hän siirtyi loppukauden kattavalla sopimuksella Mestis-joukkue TUTO Hockeyn riveihin. Kasken varsinainen tulokaskausi sarjassa toi 33 runkosarjaottelussa tehot 4+6=10 ja kuudessa playoff-ottelussa tehot 1+1=2. Toukokuussa 2023 hän teki TUTOn kanssa vuoden mittaisen jatkosopimuksen. Lokakuussa 2023 TUTO lainasi Kasken Vaasan Sportin U20-joukkueeseen, jossa hän pelasi kaksi ottelua. Tammikuun 2024 lopulla Kasken sopimus TUTOn kanssa purettiin hänen omasta aloitteestaan, kun hänelle oli vaikea löytää sopivaa roolia. Kaski palasi pian tämän jälkeen loppukaudeksi yli-ikäisenä TPS:n U20-joukkueeseen. Kaudeksi 2024–2025 Kaski palasi Mestikseen ja hän siirtyi vuoden mittaisella sopimuksella Kajaanin Hokin riveihin. === Maajoukkueura === Kaski on pelannut kolme nuorten ja 23 poikien maaottelua. == Muuta == Kaski valmistui ylioppilaaksi Kerttulin lukiosta keväällä 2021. == Tilastot == 2019–2020 TPS A-SM 34 9 4 13 0 3 1 0 1 0 2020–2021 TPS U20-SM 31 5 10 15 10 2 0 0 0 0 2021–2022 Jukurit U20-SM 41 22 16 38 10 – – – – – Jukurit SM-liiga 2 0 1 1 0 – – – – – SaPKo Mestis 6 2 0 2 0 – – – – – 2022–2023 Jukurit (A) U20-SM 23 10 12 22 4 – – – – – TUTO Hockey Mestis 33 4 6 10 4 6 1 1 2 0 2023–2024 TUTO Hockey Mestis 22 4 1 5 4 – – – – – Sport U20-SM 2 1 0 1 0 – – – – – TPS U20-SM 9 3 1 4 2 12 5 0 5 2 1 kausi yhteensä SM-liiga 2 0 1 1 0 – – – – – 3 kautta yhteensä Mestis 61 9 7 16 8 6 1 1 2 0 == Lähteet == * * * === Viitteet === Luokka:Suomalaiset jääkiekkoilijat Luokka:Kajaanin Hokin pelaajat Luokka:Vuonna 2002 syntyneet Luokka:Elävät henkilöt
Kouluterveydenhuolto

Kouluterveydenhuolto on kohdennettu peruskoulua käyville oppilaille. Se sisältää > * kouluympäristön terveellisyyden ja turvallisuuden sekä kouluyhteisön > hyvinvoinnin edistäminen sekä seuranta * oppilaan kasvun, terveyden ja > hyvinvoinnin seuraaminen ja edistäminen vuosittain * oppilaan vanhempien ja > huoltajien kasvatustyön tukeminen * oppilaan suun terveydenhuolto * oppilaan > erityisen tuen tai tutkimusten tarpeen varhainen tunnistaminen ja oppilaan > tukeminen, pitkäaikaisesti sairaan lapsen omahoidon tukeminen sekä > jatkotutkimuksiin ja -hoitoon ohjaaminen * oppilaan terveydentilan > toteamista varten tarpeelliset erikoistutkimukset Kouluterveydenhuollossa työskentelee kouluterveydenhoitajia sekä -lääkäreitä. Suun terveystarkastus toteutetaan vähintään kolmesti peruskoulun aikana. Terveyden ja hyvinvoinnin laitos (THL) ohjaa, seuraa ja kehittää kouluterveydenhuoltoa. Kouluterveydenhuollosta säädetään tervydenhuoltolaissa (1326/2010). Valtionneuvosto on antanut lisäksi asetuksen neuvolatoiminnasta, koulu- ja opiskeluterveydenhuollosta sekä lasten ja nuorten ehkäisevästä suun terveydenhuollosta. == Lähteet == Luokka:Terveydenhoito
Valkealan monitoimitalo

Valkealan monitoimitalo on rakenteilla oleva koulu- ja palvelukeskus Kouvolan Valkealassa, Valkealan kirkonkylällä. Rakennukseen tulee Valkealan yhtenäiskoulu, päiväkoti, kirjasto, perhekeskus, nuorisopalveluita ja valmistuskeittiö. Monitoimitalon rakentaminen alkoi vuonna 2021, ja se valmistuu tammikuussa 2024.Valkealan monitoimitalo – Kouvolan kaupunki Rakennus tulee entisen Valkealan kunnantalon ja kirjaston paikalle, Likolammen rannalle. Uuteen yhtenäiskouluun siirtyy nykyisten Kirkonkylän alakoulun ja Valkealan yläkoulujen oppilaat, ja uuden koulun oppilasmääräksi tulee noin 500-600. Rakennus rakennetaan Leasing-sopimuksella, ja pääurakoitsijana toimii YIT. == Lähteet == Luokka:Kouvolan rakennukset ja rakennelmat Luokka:Kouvolan peruskoulut
Baubigny (Côte-d’Or)

Baubigny on kunta Ranskassa Côte-d'Orin departementissa Bourgogne-Franche- Comtén alueella. Se sijaitsee noin 13 kilometriä Beaunen kaupungista lounaaseen. Kunnan alueella oleva Dracyn keskiaikainen kylä, joka on arkeologinen kohde. Musta surma iski 1300-luvun aikana kylään, ja se autioitui 1400-luvun alussa. Vuosina 1964–1977 arkeologit kaivoivat kylän jäänteet esille. Kylässä oli viisitoista taloa. Kaivauksista on julkaistu lukuisia tiedepiireissä tunnettuja julkaisuja, kirjoja ja artikkeleita. Kunnan keskustassa oleva romaaninen Saint-Légerin kirkko on peräisin 1100-luvulta, mutta siinä on osia myös 1400-luvulta. ==Tunnettuja kuntalaisia== *Théodore Monod (1902-2000), luonnontieteilijä, tutkimusmatkailija ja humanisti ==Lähteet== ==Aiheesta muualla== Luokka:Côte-d’Orin kunnat
Baubigny

Baubigny voi tarkoittaa seuraavia: == Maantiede == * Baubigny, kunta Ranskassa Côte-d'Orin departementissa * Baubigny, kunta Ranskassa Manchen departementissa
Opiskeluterveydenhuolto

Opiskeluterveydenhuollon palvelut on tarkoitettu lukioiden, ammatillista peruskoulutusta antavien oppilaitosten, ammattikorkeakoulujen sekä yliopistojen opiskelijoille. Opiskeluterveydenhuoltoon kuuluvat > * opiskelijoiden terveyden ja opiskelukyvyn edistäminen * opiskeluympäristön > terveellisyyden ja turvallisuuden sekä opiskeluyhteisön hyvinvoinnin > turvaaminen ja parantaminen * terveyden- ja sairaanhoitopalvelut, joihin > sisältyvät mielenterveyshäiriöiden ja päihdeongelmien varhainen toteaminen, > hoito ja jatkohoitoon ohjaus sekä seksuaaliterveyttä edistävät palvelut ja > suun terveydenhuollon palvelut * opiskelijan erityisen tuen ja tutkimuksen > tarpeen varhainen tunnistaminen ja tarvittaessa tutkimuksiin ja hoitoon > ohjaaminen sekä psykoterapiaan ohjaamisen edellyttämä hoito ja lausunto Opiskeluterveydenhuollon toiminasta säädetään terveydenhuoltolaissa (1326/2010) ja laissa korkeakouluopiskelijoiden opiskeluterveydenhuollosta (695/2019). Valtionneuvosto on antanut lisäksi asetuksen neuvolatoiminnasta, koulu- ja opiskeluterveydenhuollosta sekä lasten ja nuorten ehkäisevästä suun terveydenhuollosta. Opiskeluterveydenhuollossa työskentelee terveydenhoitajia, lääkäreitä, psykologeja, psykiatrisia sairaanhoitajia sekä muuta hoito- ja toimistohenkilöstöä. Kunnat järjestävät alueensa lukioiden ja ammatillisten oppilaitosten opiskeluterveyenhuollon osana perusterveydenhuoltoa. Alle 18-vuotialle opiskeluterveydenhuolto on ilmaista sekä myös ennaltaehkäisevä tervydenhuolto on kaikille ilmaista. Ammattikorkeakoulujen ja yliopistojen opiskeluterveydenhuollon järjestää Kansaneläkelaitos (Kela) ja Ylioppilaiden terveydenhoitosäätiö (YTHS) tuottaa palvelut koko maassa. Korkeakouluopiskelijat maksavat Kelalle vuosittain terveydenhoitomaksun. == Lähteet == Luokka:Terveydenhoito Suomessa
Rentohuulio

Rentohuulio (Lindernia procumbens) on huuliokasveihin (aiemmin naamakukkaiskasveihin) kuuluva kasvilaji. == Ulkonäkö == Rentohuulio on yksivuotinen, rentokasvuinen, kalju ruoho. Lehdet ovat vastakkaiset ja soikeat. Perälliset kukat kasvavat yksittäin lehtihangoissa. Kukan verhiö on syvään viisiliuskainen. Teriössä on kaksi vastakkaista huulta. Pieni ylähuuli on kaksiliuskainen ja isompi alahuuli kolmiliuskainen. == Levinneisyys == Rentohuulio esiintyy luonnonvaraisena melko yleisesti Keski- ja Etelä- Euroopassa sekä Turkissa. Lisäksi lajia esiintyy Aasian keski- ja itäosissa sekä Yhdysvalloissa Havaijilla ja Virginiassa.Plants of the World Online: Lindernia procumbens (Krock.) Philcox Viitattu 1.2.2022.Marhold, K. (2017+): Linderniaceae. – In Euro+Med Plantbase. (Lindernia procumbens) Viitattu 1.2.2022.United States Department of Agriculture (USDA): Lindernia procumbens Viitattu 1.2.2022. Rentohuulio kasvaa tavallisesti märillä kasvupaikoilla.Flora of China: Lindernia procumbens Viitattu 1.2.2022. == Lähteet == == Aiheesta muualla == * Suomen Lajitietokeskus: Rentohuulio – Lindernia procumbens Luokka:Huuliokasvit
Japaninpyökki

Japaninpyökki (Fagus crenata) on pyökkeihin kuuluva kesävihanta puu. == Ulkonäkö ja koko == Japaninpyökki kasvaa jopa 35 metrin korkuiseksi. Sen latvus on tiheä ja pyöreä, kaarna vaaleanharmaa ja sileä. Lehdet ovat soikeita ja sahalaitaisia, 7,5–15 cm pitkiä. Lehtien syysväri on keltainen tai kellanruskea. Kukat ovat pienet ja mitättömän näköiset. Pähkinät ovat kolmikulmaisia. == Levinneisyys == Nimensä mukaisesti japaninpyökki on kotoperäinen Japanissa, ja se on yhdessä mongoliantammen ohella japanilaisten lehtimetsien tärkeimpiä puulajeja. Se suosii hiesu- ja hiekkamaita, jotka läpäisevät hyvin vettä. == Käyttö == Japaninpyökin nuoria lehtiä voi syödä raakana. Lisäksi sen öljyisiä siemeniä voi syödä pieniä määriä raakana tai kypsennettynä; suurempina määrinä ne ovat myrkyllisiä. Paahdettuja siemeniä voidaan käyttää myös kahvin korvikkeena. Siemenistä voidaan uuttaa myös ruokaöljyä. == Lähteet == Luokka:Pyökit Luokka:Aasian puut
Pokerinopat

Pokerinopat ovat noppia, joissa on numerojen sijasta pokerikortteja vastaavia kuvituksia. Pokerinopissa on seuraavat kuusi kuvitusta: ässä, kurko, daami, jätkä, 10 ja 9. == Pelinä == pienoiskuva|Kolme pokerinoppasarjaa. Klassista nopilla pelattavaa pokeria pelataan viidellä pokerinopalla ja kahdella tai useammalla pelaajalla. Jokaisella pelaajalla on kolme heittovuoroa ja mahdollisuus jättää osa nopista pöydälle toisella ja kolmannella heitolla. Kolmen heiton jälkeen paras tulos huomioidaan. Useimmissa variaatioissa suora lasketaan flopiksi. Suora on epätodennäköisempi kuin täyskäsi, joten siitä kuuluisi antaa enemmän pisteitä myös, mutta kansanperinteen mukaan suorasta saa kuitenkin pisteitä vähemmän. Koska pokerinopissa ei ole varsinaisesti eri maita, eivät väri ja värisuora ole mahdollisia. Joissakin säännöissä vain suora kurkosta 9:iin lasketaan suoraksi, kun taas suora ässästä 10:iin lasketaan flopiksi. Kummankin todennäköisyys on 120 / 7776. Näillä säännöillä suora on täyskättä arvokkaampi (toisin kuin korteilla pelattavassa pokerissa, mutta todennäköisyyslaskelmia noudattaen), mutta ei kuitenkaan yhtä arvokas kuin neloset. Värisuora on arvokkaampi kuin neloset. ==Todennäköisyydet== Pokerinopilla saatavien rivien todennäköisyydet on lueteltu seuraavassa taulukossa: Pokerinopilla heitettävien rivien todennäköisyydet Rivi Täsmällinen todennäköisyys !Sievennetty täsmällinen todennäköisyys Mahdollisuus prosentteina Todennäköisyys 1 per... Esimerkiksi viitoset 6 / 7776 1 / 1296 0,08 % 1296 J J J J J neloset 150 / 7776 25 / 1296 1,93% 51,8 10 10 10 10 A täyskäsi 300 / 7776 25 / 648 3,86% 25,9 K K K 9 9 suora 240 / 7776 5 / 162 3,09% 32,4 A K Q J 10 kolmoset 1200 / 7776 25 / 162 15,43% 6,5 9 9 9 K J kaksi paria 1800 / 7776 25 / 108 23,15% 4,3 Q Q 9 9 A yksi pari 3600 / 7776 25 / 54 46,30% 2,2 10 10 K Q 9 floppi 480 / 7776 5 / 81 6,17% 16,2 A K Q J 9 ==Variaatiot== Marlboro on variaatio, jota pelataan oktaedrin muotoisilla nopilla, joissa on arvot 7:sta ässään. Vuonna 1974 Aurora kehitti pelin 12-tahkoisilla nopilla, englanninkieliseltä nimeltään "Jimmy the Greek Odds Maker Poker Dice". Nuo viisi 12-tahkoista noppaa mahdollistivat kaikilla 52 kortilla pelaamisen. Jäljelle jäävät kahdeksan tahkoa ovat tähtiä ja toimivat villeinä kortteina. Liar's Dicen varianttia pelataan usein pokerinopilla. Luokka:Noppapelit Luokka:Pokerimuunnelmat
Härjedalenin bussiturma 2017

Härjedalenin bussiturma tapahtui sunnuntaina 2. huhtikuuta 2017 lähellä Svegin taajamaa Ruotsin Härjedalenissa. Koululaisia kuljettanut turistibussi suistui tieltä ja kolme nuorta kuoli sekä useita loukkaantui. ==Tapahtumien kulku== Bussi oli kuljettamassa skeneläisiä koululaisia hiihtämään pohjoisen tuntureille. Kyydissä oli kuljettajan lisäksi 52 nuorta ja kuusi aikuista. Härjedalenin kunnassa noin 20 kilometriä Svegin taajaman eteläpuolella bussi suistui E45-tieltä. Kolme nuorta sai surmansa ja viisi henkilöä loukkaantui vakavasti, heistä kaksi kuljetettiin helikopterilla Uppsalan yliopistolliseen sairaalaan. Kaikkiaan 23 henkilöä hoidettiin sairaalassa. ==Tutkinta== Tutkinnassa onnettomuuden syyksi katsottiin kuljettajan väsymystila. Tien tai linja-auton kunnosta ei löytynyt puutteita. Kuljettaja oli kuitenkin noudattanut lepoaikoja. ==Oikeudenkäynti== Kuljettajaa vastaan nostettiin toukokuussa 2018 syyte liikenneturvallisuuden vaarantamisesta, kuolemantuottamuksista ja ruumiinvammantuottamuksista, mutta Boråsin käräjäoikeus vapautti huhtikuussa 2019 hänet syytteistä. Syyttäjä vei asian Göteborgin hovioikeuteen, joka vahvisti käräjäoikeuden päätöksen saman vuoden marraskuussa. ==Lähteet== Luokka:Linja-auto-onnettomuudet Ruotsissa Luokka:Vuoden 2017 onnettomuudet Luokka:Härjedalenin kunta
Nothhelm

Nothhelm oli Sussexin kuningas noin 694–705. Hän oli luultavasti Wessexin nimittämä alikuningas. Hänet mainitaan Sussexin kuninkaana maalahjoituskirjoissa vuosilta 694 ja 696, jotka koskivat luostarin perustamista. Vuoden 696 lahjoituskirjassa toisena allekirjoittajana on Wessexin kuningas Cenred, mikä viittaa siihen, että Sussex oli tuolloin Wessexin ylivallan alainen. == Lähteet == Luokka:Englannin anglosaksikuninkaat
Quetzal-ritarikunta

Quetzal-ritarikunta () on guatemalalainen ansioritarikunta. Ritarikunta on perustettu vuonna 1936 ja se on Guatemalan korkein mahdollinen kunnianosoitus. Se voidaan myöntää taiteellisista, tieteellisistä, humanitaarisista ja yhteiskunnallisista ansioista. Rintatähti on viisisakarainen ja siinä lukee GUATEMALA – AL MERITO. Ritarikunnassa on kuusi luokkaa. Näistä ylimmällä ei ole nauhaa, vaan ketju. Tämän jälkeen tulevat luokat ovat: * Suurristi * Suurupseeri * Komentaja * Upseeri * Ritari == Lähteet == Luokka:Guatemalan kunniamerkit
Ansioritarikunta (Ukraina)

Ansioritarikunta () on ukrainalainen kunniamerkki. Se voidaan myöntää henkilöille erinomaisista saavutuksista tieteen, taiteen, talouden, kulttuurin tai politiikan saralla sekä sotilaallisena ansiona. Kunniamerkkiä voidaan jakaa kolmessa luokassa: * I luokka * II luokka * III luokka == Lähteet == Luokka:Ukrainan kunniamerkit
Mauno Suoramaa

Mauno Oskar Suoramaa (29. elokuuta 1919 Taivassalo – 19. joulukuuta 1996 Rauma) oli suomalainen insinööri, yrittäjä ja yritysjohtaja, joka sai teollisuusneuvoksen arvonimen. Suoramaan vanhemmat olivat kunnallisneuvos, yrittäjä Oskar Suoramaa, aiemmin Skön, ja Anna Blomkvist ja puoliso vuodesta 1948 Sirkka Pajula. Suoramaa osallistui sekä talvisotaan että jatkosotaan ja oli sotilasarvoltaan reservin yliluutnantti (1957). Rakennusinsinööriksi hän valmistui vuonna 1944 Tampereen teknillisestä opistosta ja työskenteli sitten Axel D. Fritzenin toimiston palveluksessa. Vuodesta 1948 hän toimi osakkaana Aleksi Lampolan kanssa perustamassaan rakennusliikkeessä, jonka toimitusjohtaja oli hänen isänsä. Isän kuoltua yhtiö purettiin ja Lampola ja Suoramaa perustivat omat rakennusliikkeensä. Suoramaasta tuli vuonna 1960 yrittäjä ja toimitusjohtaja Rakennustoimisto M. Suoramaa & Co -yhtiöön, joka siirtyi seuraavana vuonna kokonaan hänen omistukseensa. Yhtiö rakensi asuin-, liike- ja teollisuuskiinteistöjä varsinkin Rauman seudulle. Teollisuusneuvoksen arvonimen vuonna 1969 saanut Suoramaa oli sekä Taivassalon kunnanvaltuuston että Rauman kaupunginvaltuuston jäsen. ==Lähteet== Luokka:Suomalaiset insinöörit Luokka:Suomalaiset yrittäjät Luokka:Suomalaiset yritysjohtajat Luokka:Rauman kaupunginvaltuutetut Luokka:Vuonna 1919 syntyneet Luokka:Vuonna 1996 kuolleet
ManuElla

Manuella Brečko (s. 31. tammikuuta 1989, Celje, Slovenian ST, Jugoslavia), taiteilijanimeltään ManuElla tai Manu on slovenialainen laulaja ja lauluntekijä. Brečko osallistui 16-vuotiaana slovenialaiseen Bitke talentov -kykykilpailuun ja myöhemmin saksalaiseen Das Supertalent -kilpailuun. Vuonna 2012 Brečko osallistui Slovenian euroviisukarsintana toimineeseen Misija Evrovizija -kilpailuun, jossa sijoittui neljänneksi. 27\. helmikuuta 2016 Brečko voitti Slovenian euroviisukarsintana toimineen EMA 2016 -laulukilpailun kappaleella Blue and Red ja valikoitui näin Slovenian edustajaksi vuoden 2016 Eurovision laulukilpailuun. Brečko kilpaili Eurovision laulukilpailun toisessa semifinaalissa 12. toukokuuta, sijoittui semifinaalin 14:nneksi eikä päässyt finaaliin. Vuonna 2018 Brečko osallistui jälleen Slovenian euroviisukarsintana toimineeseen EMA-laulukilpailuun. Tällä kertaa hän jäi kilpailun semifinaaliin kappaleella Glas. == Diskografia == === Singlet === Nimi Vuosi Listasijoitus Albumi Slovenia (SloTop50) "Il futuro" 2013 — "V tvojem ognju (Inferno)" — "Zadnji ples" — "Barve" — "Silent Night" 2014 — "Blue and Red" 2016 1 "Salvation" 2017 — "The Sound" 2018 — "Only Love" 2020 — Sunrise "Forever Flow" 2020 — Sunrise == Lähteet == *https://eurovision.tv/participant/manuella *https://www.viisukuppila.fi/esittelyssa-slovenia/ ===Viitteet=== Luokka:Slovenialaiset laulajat Luokka:Slovenian euroviisuedustajat Luokka:Vuoden 2016 euroviisuedustajat Luokka:Vuonna 1989 syntyneet Luokka:Elävät henkilöt
San Giorgio Canavese

San Giorgio Canavese () on kunta Italiassa Piemonten alueella sijaitsevassa Torinon metropolikaupungissaSan Giorgio Canavese Sapere.it San Giorgio Canavese Enciclopedia Treccani San Giorgio Canavese Tre Terre Canavesane . Vuoden 2022 alussa kunnassa oli arviolta 2 533 asukasta. ==Lähteet== ==Aiheesta muualla== Luokka:Torinon metropolikaupungin kunnat
Highway (yhtye)

Highway on montenegrolainen yhtye, jonka muodostavat solisti Petar Tošić, kitaristit Marko Pešić ja Luka Vojvodić sekä kosketinsoittaja Bojan Jovović. Yhtye sijoittui neljänneksi länsibalkanilaisessa X Factor Adria -kykykilpailussa vuonna 2015. Lokakuussa 2015 Montenegron yleisradioyhtiö RTCG ilmoitti valinneensa yhtyeen edustamaan maata Eurovision laulukilpailussa 2016. Kilpailukappale The Real Thing julkaistiin 4. maaliskuuta. Yhtye kilpaili Eurovision laulukilpailun ensimmäisessä semifinaalissa 10. toukokuuta ja sijoittui semifinaalin 13:nneksi eikä päässyt finaaliin. == Lähteet == *https://eurovision.tv/participant/highway *https://www.viisukuppila.fi/esittelyssa-montenegro-highway-the-real-thing/ ===Viitteet=== Luokka:Montenegrolaiset yhtyeet Luokka:Montenegron euroviisuedustajat Luokka:Vuoden 2016 euroviisuedustajat
Philipp Max

Philipp Martin Max (s. 30. syyskuuta 1993 Viersen) on saksalainen jalkapalloilija. Hän on pelipaikaltaan vasen laitapuolustaja ja pituudeltaan 177-senttimetrinen. Hän edustaa Alankomaiden Eredivisiessa pelaavaa PSV Eindhovenia. Hänen isänsä Martin on myös jalkapalloilija. Max edusti juniorina SC Baldhamia, TSV 1860 Münchenia, FC Bayern Münchenia ja FC Schalke 04:ää. Kausina 2012–2013 ja 2013–2014 hän pelasi Regionalliga Westissä FC Schalke 04 II:n joukkueessa. Heinäkuussa 2014 Max siirtyi Karlsruher SC:n riveihin 2. Bundesliigaan. Elokuussa 2015 hän siirtyi Saksan pääsarjan Bundesliigan FC Augsburgiin. Syyskuussa 2020 Max teki vuoteen 2024 asti ulottuvan sopimuksen Alankomaiden Eredivisie-seura PSV Eindhovenin kanssa. Max on pelannut Saksan A-maajoukkueessa kolme ottelua, joista ensimmäinen oli 11. marraskuuta 2020 pelattu ystävyysottelu Tšekkiä vastaan. Rio de Janeiron kesäolympialaisissa 2016 hän pelasi Saksan hopeaa voittaneessa joukkueessa kolme ottelua tehden yhden maalin. == Lähteet == Luokka:Saksalaiset jalkapalloilijat Luokka:Saksalaiset olympiamitalistit Luokka:Vuonna 1993 syntyneet Luokka:Elävät henkilöt